**בוכום 1848** (בגרמנית: **VfL Bochum**) הוא מועדון ספורט גרמני הפועל בעיר בוכום.

האצטדיון הביתי של בוכום הוא רוהרשטדיון, שנחנך ב-1919 ומכיל 29,299 מקומות ישיבה.

היסטוריה
--------

### הקמה ועד מלחמת העולם השנייה

מועדון הספורט של בוכום נחשב לאחד העתיקים בעולם, שכן הוא נוסד כבר בשנת 1848. המועדון קם לאחר שפורסמה מודעה בעיתון המקומי 'מרקישר שפרכר' מודעה הקוראת להקמה של מועדון התעמלות בבוכום. כך הוקם מועדון בשם טורנפריין צו בוכום בשנת 1849. בשנת 1852 נאסרה פעילות המועדון מסיבות פוליטיות, ובשנת 1860 הוא נוסד מחדש. בשנת 1904 עבר המועדון ארגון מחדש, ובשנת 1911 הוקמה בו מחלקת כדורגל. בשנת 1919 התאחד המועדון עם מועדון אחר בשם שפיל אונד שפורט 08 בוכום, וכך נוצר מועדון חדש בשם TUS בוכום. בשנת 1924 התפצל המועדון המאוחד למרכיביו, בוכומר טורנפריין 1848, שעסק בעיקר בהתעמלות, וטורן אונד שפורטפריין בוכום 1908, שעסק בעיקר בענפי כדור, כמו כדורגל, כדוריד, טניס והוקי שדה.

המשטר הנאצי כפה בשנת 1938 על שני המועדונים להתאחד מחדש, ולאותו איחוד נוסף גם מועדון אחר בשם שפורטפריין גרמניה פורוורטס בוכום 1906. אלה יצרו את הקבוצה הנוכחית, הקרויה VFL בוכום עד היום. לאחר האיחוד, הקבוצה המאוחדת התחרתה בליגת הגאוליגה של וסטפאליה, שהיא אחת מ-16 הליגות האזוריות שהתקיימו בתקופת הרייך השלישי. תקופת מלחמת העולם השנייה הייתה קשה מאוד עבור הכדורגל הגרמני בכלל ועבור מועדון בוכום בפרט, שכן העיר שכנה בשדות הקרב של המלחמה, מתקני ספורט נפגעו והיה מחסור גדול בכדורגלנים. הקבוצה המשיכה לשחק בליגה האזורית, אך הקבוצה הדומיננטית באזור באותו זמן הייתה שאלקה 04, והישג השיא של בוכום באותה תקופה היה המקום השני בשנת 1939.

### לאחר מלחמת העולם השנייה

לאחר מלחמת העולם השנייה קיבל מועדון הכדורגל של בוכום את עצמאותו מחדש, בדומה למועדונים שאולצו לשנות דרכי פעולתם בתקופת המשטר הנאצי. הקבוצה שיחקה תחילה בליגת המשנה של מחוז מערב, וסיימה במקום הראשון בשנת 1953, שהקנה לה עלייה לאוברליגה המערבית. הקבוצה נשרה בחזרה לליגת המשנה כעבור עונה אחת, אך שוב סיימה ראשונה בשנת 1956, ונשארה הפעם באוברליגה המערבית עד שנת 1961, בה ירדה ליגה שוב. בעונת הקמת הבונדסליגה, 1963/64, בוכום שיחקה בליגה השלישית. בשנת 1965 עלתה בוכום בחזרה לליגה השנייה. בשנת 1968 רשמה בוכום את הישג השיא שלה עד אותו רגע, כשהגיעה לגמר הגביע הגרמני, בו הפסידה 1–4 לפ.צ. קלן. בשנת 1971 העפילה בוכום לראשונה לבונדסליגה, ובעונת הבכורה שלה, 1971/72, סיימה בוכום במקום התשיעי בבונדסליגה, כשהשחקן העיקרי באותה תקופה היה הנס ואליצה. עונה זו הייתה הראשונה מתוך 22 עונות רצופות של בוכום בבונדסליגה. בוכום מעולם לא התקרבה לצמרת הגבוהה של הבונדסליגה, ולרוב סיימה את העונות בין מרכז הטבלה לתחתית. במהלך השנים הללו, שבהן שיחקו בקבוצה שחקנים כמו מיכאל לאמק שיאן ההופעות של הקבוצה בבונדסליגה, שטפן קונץ שהיה מלך השערים של הבונדסליגה ב-1985/86, ראלף צומדיק, אובה וגמן, אובה לייפלד ומרטין קרי, היו מספר אירועים ראויים לציון כמו הגעה לגמר הגביע הגרמני בפעם השנייה בשנת 1988, בו הפסידה בוכום 0–1 לאיינטרכט פרנקפורט, והשתתפותה של בוכום במשחקי המבחן לאחר שסיימה במקום ה-16 ב-1988/89, בהם ניצחה את פ.צ. זארבריקן ונשארה בליגה. ב-1992/93 נשרה בוכום לבונדסליגה השנייה בפעם הראשונה.

לאחר ירידת הליגה, הפכה בוכום לקבוצת נדנדה, אשר עולה ויורדת מהבונדסליגה באופן תכוף. למרבה האירוניה, דווקא בתקופה זו רשמה בוכום את העונות הטובות ביותר בהיסטוריה שלה, לצד עונות חלשות של ירידת ליגה. בעונת 1993/94 חזרה בוכום לבונדסליגה כבר לאחר עונה אחת, אך נשרה שוב לבונדסליגה השנייה ב-1994/95. כעבור שנה, בעונת 1995/96, חזרה בוכום לבונדסליגה, וב-1996/97 רשמה את העונה הטובה ביותר בתולדותיה עד אז, כשסיימה במקום החמישי בבונדסליגה, שהקנה לה השתתפות בגביע אופ"א בעונת 1997/98. בוכום סיימה את דרכה במפעל זה בסיבוב השלישי לאחר שהודחה על ידי אייאקס אמסטרדם. השחקנים העיקריים של בוכום באותה תקופה היו פרנק פרנהורסט, דריוש ווש, תומאש ולדוך, רולאנד וולפארט וגיאורגי דונקוב. ב-1998/99 נשרה בוכום שוב לבונדסליגה השנייה, וכמו בפעמיים הקודמות, לקח לקבוצה שוב עונה אחת לחזור לבונדסליגה. הפעם השהות של בוכום בבונדסליגה הייתה קצרה במיוחד, וב-2000/01 הקבוצה שוב ירדה לבונדסליגה השנייה. גם הפעם לקח לבוכום עונה אחת לשוב לבונדסליגה, וב-2002/03 סיימה הקבוצה במקום התשיעי, כאשר מלך השערים של הבונדסליגה, הספרדי תומאס כריסטיאנסן, הגיע משורותיה. ב-2003/04, על אף עזיבתו של כריסטיאנסן רשמה בוכום שוב הישג נאה, כשסיימה בפעם השנייה בתולדותיה במקום החמישי, כששחקניה העיקריים היו פאול פרייר, סרן קולדינג, וחיד האשמיאן וסאנדיי אוליסה, נוסף על דריוש ווש ופרנק פרנהורסט הוותיקים. גם הפעם הצלחתה של בוכום לא נמשכה זמן רב, וב-2004/05 הודחה הקבוצה מגביע אופ"א כבר בסיבוב הראשון על ידי סטנדרד ליאז', ונשרה בתום העונה לבונדסליגה השנייה. כמו בכל הפעמים הקודמות, גם הפעם בוכום חזרה לבונדסליגה בעונת 2005/06 כבר אחרי עונה אחת. ב-2006/07 סיימה בוכום במקום השמיני בבונדסליגה, כשמלך השערים של הליגה, תאופניס גקאס, הגיע משורותיה. לאחר מספר עונות בחלק התחתון של הטבלה, נשרה בוכום לבונדסליגה השנייה ב-2009/10, והפעם לא הצליחה לחזור מהר. בעונת 2010/11 סיימה בוכום במקום השלישי בבונדסליגה השנייה, אך כשלה בצמד משחקי מבחן מול בורוסיה מנשנגלדבך. בכל העונות הבאות, בוכום סיימה לרוב במרכז הטבלה של הבונדסליגה השנייה אך לא הייתה קרובה לחזור לבונדסליגה. בסיום עונת 2020/2021 שבה לבונדסליגה לאחר למעלה מעשור. בעונת 2021/2022 הקבוצה הרשימה ביכולתה כך שהצליחה לא רק להישאר בליגה לעונה נוספת, אלא גם ניצחה את שתי הקבוצות הבכירות בגרמניה: באיירן מינכן (1-4 בבית) ובורוסיה דורטמונד (3-4 בחוץ).

שחקנים
------

### סגל הקבוצה

נכון ל-1 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | גרמניהגרמניה | שוער | מנואל ריימן  |
| 2 | קוסטה ריקהקוסטה ריקה | מגן | כריסטיאן גמבואה  |
| 3 | ברזילברזיל | מגן | דנילו סוארס  |
| 4 | סרביהסרביה | מגן | ארהאן מסוביץ'  |
| 5 | ברזילברזיל | בלם | ברנרדו פרננדס  |
| 6 | גרמניהגרמניה | קשר | פטריק אוסטרהאגה  |
| 7 | אוסטריהאוסטריה | קשר | קווין שטוגר  |
| 8 | צרפתצרפת | קשר | אנתוני לוסילה  (קפטן) |
| 9 | פורטוגלפורטוגל | חלוץ | גונסאלו פסיאנסיה  (בהשאלה מסלטה ויגו) |
| 10 | גרמניהגרמניה | קשר | פיליפ פורסטר  |
| 11 | יפןיפן | חלוץ | טאקומה אסאנו  |
| 13 | גרמניהגרמניה | קשר | לוקאס דאשנר  |
| 14 | גרמניהגרמניה | בלם | טים אוארמן  |
| 15 | גרמניהגרמניה | מגן | פליקס פסלאק  |
| 16 | גרמניהגרמניה | שוער | אנדראס לויטה  |

 |  | 

| מס' |  | עמדה | שם |
| --- | --- | --- | --- |
| 17 | מקדוניה הצפוניתמקדוניה הצפונית | קשר | אגון אלאזי  |
| 19 | סלובקיהסלובקיה | קשר | מאתוש ברו  |
| 20 | אוקראינהאוקראינה | בלם | איבן אורדץ  (בהשאלה מדינמו מוסקבה) |
| 21 | גרמניהגרמניה | שוער | מיכאל אסר  |
| 22 | גאנהגאנה | קשר | כריסטופר אנטווי-אג'יי  |
| 23 | גרמניהגרמניה | שוער | ניקלאס טיידה  |
| 25 | מצריםמצרים | מגן | מוחמד טולבה  |
| 27 | גרמניהגרמניה | קשר | מוריץ קווארטנג  |
| 29 | גרמניהגרמניה | חלוץ | מוריץ ברושינסקי  |
| 30 | גרמניהגרמניה | מגן | מוריץ רומלינג  |
| 31 | גרמניהגרמניה | בלם | קוון שלוטרבק  (בהשאלה מפרייבורג) |
| 32 | גרמניהגרמניה | בלם | מקסימיליאן ויטק  |
| 33 | גרמניהגרמניה | חלוץ | פיליפ הופמן  |
| 41 | שווייץשווייץ | בלם | נואה לוסלי  |

 |

  

### כדורגלני עבר מפורסמים

* גרמניהגרמניהמיכאל לאמק
* גרמניהגרמניההנס ואליצה
* גרמניהגרמניהשטפן קונץ
* גרמניהגרמניהדריוש ווש
* גרמניהגרמניהפאול פרייר
* גרמניהגרמניהפרנק פרנהורסט
* גרמניהגרמניהרלף צומדיק
* גרמניהגרמניההרמן גרלנד
* גרמניהגרמניהלותר וולק
* גרמניהגרמניהפרנץ יוזף טנהאגן
* גרמניהגרמניהואלטר אוסוולד
* גרמניהגרמניהאובה וגמן
* גרמניהגרמניהאובה לייפלד
* גרמניהגרמניהמרטין קרי
* גרמניהגרמניה לאון גורצקה
* דנמרקדנמרקסרן קולדינג
* פוליןפוליןתומאש ולדוך
* פוליןפוליןתומאש זדבל
* בולגריהבולגריהגיאורגי דונקוב
* יווןיווןתאופניס גקאס
* סלובקיהסלובקיהסטניסלאב שסטאק
* איראןאיראןוחיד האשמיאן

קישורים חיצוניים
----------------

ויקישיתוף מדיה וקבצים בנושא **בוכום** בוויקישיתוף
* אתר האינטרנט הרשמי של בוכום (בגרמנית)
* בוכום, ברשת החברתית פייסבוק

* בוכום, ברשת החברתית אקס (טוויטר)

* בוכום, ברשת החברתית אינסטגרם

* בוכום, ברשת החברתית טיקטוק

* בוכום, ברשת החברתית LinkedIn

* בוכום, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר FootballDatabase.eu

| גרמניהגרמניה הבונדסליגה - עונת 2023/2024 |
| --- |
| 

|  |
| --- |
| אאוגסבורג • אוניון ברלין • איינטרכט פרנקפורט • באייר לברקוזן • באיירן מינכן • בוכום • בורוסיה דורטמונד • בורוסיה מנשנגלדבך • דרמשטאדט 98 • הופנהיים • ורדר ברמן • וולפסבורג • מיינץ 05 • פ.צ. היידנהיים • פ.צ. קלן • פרייבורג • ר.ב. לייפציג • שטוטגרט |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 10100769-3
* VIAF: 2869156919251754970002
* WorldCat (עם VIAF): 2869156919251754970002

 |